Lingua Maithili

Lingua Maithili app. pp. 19-20 () ad Linguas Indicas e divisione Indoiranica familiae Indoeuropaeae pertinet. In gregibus dialectorum Hindi aut Bengalicarum olim numerata est, nunc potius linguarum Bihari. Est una inter 22 linguas schedulo enumeratas Indiae et lingua officialis civitatis Bihar Indiae. Ad partes septentrionales huius civitatis et in finibus adiacentibus Nepaliae adhibetur.

Georgius Grierson, nominis Maithilī primus inventor,Grierson (1881-1882) ex appellatione regni antiqui vel potius mythici Mithilā in eadem regione reperiendi derivavit. Populus huius regionis ante duo milia annorum lingua Pracritica Magadhi usus est; postea recognoscitur lingua litteraria mediaevalis Avahattha, ex elementis Apabhramsa et Maithili composita. Litterae Maithili a saeculo XIII seu XIV incipiunt; eo aevo compositum est opus lexicographicum bilingue Varṇaratnākara, auctore Jyotirīśvara Ṭhākura, qui et ludum scaenicum Sanscrite conscripsit. Olim scriptura Mithilaksar ad linguam Maithili scribendam adhibita est, interdum et Kaithi; hodie autem fere omnes scriptura Devanagari utuntur.

 Notae 

 Nexus externi 

 De hac lingua apud Ethnologue
 Situs locutorum apud Linguist List 
 Bibliographia huius linguae

 Bibliographia 
 "Maithili" in  p. 383
 G. A. Grierson, An Introduction to the Maithilī Language of North Bihār. 1881-1882

Maithili
Categoria:Lingua Hindica
Categoria:Lingua Bengalica
Categoria:Linguae Indiae
Categoria:Linguae Nepaliae
Categoria:Bihara